RK3105
RK3105 – rajoninis kelias, jungiantis Saločius, Kiemėnus ir Didįjį Plonėną. Kelio ilgis – 20,9 km. Kelias nuo Saločių iki Šakarnių yra asfaltuotas, visas likęs kelias yra dengtas žvyru. Kelias prasideda Saločiuose, sankryžoje su  A10  Panevėžys–Pasvalys–Bauskė  E67 Helsinkis-Talinas-Ryga-Panevėžys-Kaunas-Varšuva-Vroclavas-Praha  ir  1303  Biržai–Pasvaliečiai–Saločiai . Kelias eina per Pasvalio ir Pakruojo rajonus. Prie kelio yra šios gyvenvietės: Saločiai, Šakarniai, Kiemėnai, Kyburiai, Didysis Plonėnas. Kelias baigiasi Pakruojo rajone, Didžiajame Plonėne, sankryžoje su  209  Joniškis–Žeimelis–Pasvalys . Šakarniuose iš kelio atsišakoja  3120  Šakarniai–Dagiai , Kiemėnuose į kelią įsilieja  3108  Tetirvinai–Kiemėnai , o ties Kyburiais kelias kerta Yslykio upę.